Source: http://nyosz.hu/hirek/239-oriasi-valtozas-johet-sok-nyugdijas-eleteben-magyarorszagon-mutatjuk-kiket-erint
Timestamp: 2018-06-22 07:17:29
Document Index: 17178588

Matched Legal Cases: ['Kúria ', 'bíróság ', 'bíróság ', 'Kúria ', 'Kúria ', 'bíróság ']

Óriási változás jöhet sok nyugdíjas életében Magyarországon, mutatjuk, kiket érint
Ön itt van: Kezdőlap Hírek, aktualitások Óriási változás jöhet sok nyugdíjas életében Magyarországon, mutatjuk, kiket érint
Megjelent: 2018. május 31. csütörtök, 09:53
Sok-sok év elteltével kaphatnak anyagi elégtételt azok, akiknek rokkantsági ellátását jogsértően csökkentette a kormány.
A precedensértékű ítélet alapján az állam alighanem jobban jár, ha visszaállítja a korábbi, igazságosabb rendszert
Elvesztett perek ezreivel kell szembenéznie az államnak, vagy pedig visszakozik a kormány, és a jelenlegi igazságtalan ellátási rendszer helyett visszaállítja a korábbi vagy legalábbis egy ahhoz hasonló szisztémát. Lényegében ezt a két kimenetelt jósolja a Mozgáskorlátozottak Egyesületeinek Országos Szövetsége (MEOSZ) azután, a Kúria kezdeményezte: az Alkotmánybíróság semmisítse meg rokkantnyugdíjasokat érintő törvényt - derül ki a Népszava cikkéből.
Pontosan a rokkantsági "ellátás összegének kiszámítására irányadó, a korábbi ellátás drasztikus csökkenését eredményező szabály" felülbírálatáról lenne szó. A strasbourgi bíróság után ezzel a Kúria is kimondta, hogy az eljárás sérti az Emberi Jogok Európai Egyezményét, továbbá a magyar alaptörvényt.
Kúria döntése nyomán biztosra vehető, hogy az Alkotmánybíróság megsemmisíti a rokkantsági ellátásra vonatkozó vitatott jogszabályt, a kérdés csak az, mikor. A gond az, hogy még ez a döntés sem tudja orvosolni az érintettek egy részének helyzetét, mert vannak, akik nem rokkantsági, hanem rehabilitációs ellátásként kaptak sokkal kevesebbet korábbi rokkantsági nyugdíjukhoz képest. Így a károsultak ezrével indítanak majd pereket. Beláthatatlan, hogy összességében hány milliárd forint a tét.